Στις περιπτώσεις αγοράς αυτοκινήτου μέσω χρηματοδότησης, το ίδιο το όχημα αποτελεί εγγύηση στη χρηματοδοτική υπηρεσία, με τον ίδιο τρόπο που ένα σπίτι μπαίνει ως εγγύηση σε ένα δάνειο κατοικίας. Αυτό σημαίνει ότι ο χρηματοδότης, σε περίπτωση που δεν τηρηθεί το συμβόλαιο - δεν πληρωθεί δηλαδή όπως έχει συμφωνηθεί - μπορεί να πάρει πίσω την εγγύηση και έτσι να μην χάσει το κεφάλαιο του.
Αυτό βέβαια προϋποθέτει το αυτοκίνητο να μην έχει καταστραφεί. Για αυτό το λόγο, όταν αγοράζεις ένα αυτοκίνητο με χρηματοδότηση είσαι υποχρεωμένος να το ασφαλίσεις, όχι μόνο για αστική ευθύνη έναντι τρίτων (βασική κάλυψη και απαραίτητη βάσει νόμου) αλλά και για περιπτώσεις ζημιάς από φωτιά ή κλοπή.